**Մարզպետի տեղակալ Լևոն Սարգսյանը մասնակցեց մարզպետի մոտ անցկացված քննարկմանը 16.06.2015**

Հունիսի 16-ին մարզպետի տեղակալ Լևոն Սարգսյանը մասնակցեց Տավուշի մարզպետ Հովիկ Աբովյանի մոտ տեղի ունեցած խորհրդակցությանը, որին մասնակցում էին նաև ՀՀ աշխատանքի և սոցիալական հարցերի նախարարության ՀԲ ՍՊՎԾ-ի աշխատանքային խումբը՝ համակարգող-ղեկավար Արտակ Սարգսյանի գլխավորությամբ, Դիլիջանի և Իջևանի քաղաքապետեր Արմեն Սանթրոսյանն ու Վարդան Ղալումյանը: Քննարկվեցին մարզի տարածաշրջաններում ինտեգրված սոցիալական ծառայությունների տեղակայման, դրանց պայմաններին բավարարող համապատասխան տարածքների տրամադրման խնդիրները: Նույն կենտրոնում պետք է տեղակայել սոցիալական ապահովության պետական ծառայության, զբաղվածության պետական ծառայության տարածքային բաժինները և սոցիալական ծառայության տարածքային գործակալությունը՝ սոցիալական ծառայությունների տրամադրման ,,Մեկ պատուհան,, սկզբունքով աշխատելու նպատակով: